39 
Naturvidenskabelig Prisopgave. 
(Pris: Selskabets Guldmedaille). 
Der ønskes Forsøgsrækker til Sammenligning imellem Limens 
og et bestemt Æggehvidestofs Indflydelse paa Urinstofproduc- 
tionens Størrelse, paa den Kvælstofmængde, der udskilles med 
Excrementerne, og paa Vævenes (Legemsvægtens) Vedligeholdelse, 
før og efter Væxtens Fuldendelse. Forsøgsrækkerne ønskes an- 
stillede paa Hunde. 
For det Thottske Legat. 
(Pris: 200 Rd. R. M.). 
Paa mange Steder her i Landet findes afsat Kildekalk, inde- 
sluttende ikke faa Forsteninger, der ville kunne give Oplysning 
om de Forhold, hvorunder denne Kalk har dannet sig, og kaste 
Lys over Fortidens Dyr- og Planteverden. Da der imidlertid savnes 
en omfattende Undersøgelse heraf, ønsker Selskabet at fremkalde 
en saadan ved at udsætte en Pris af 200 Ødilr. for en tilfreds- 
stillende geologisk-palæontologisk Bearbeidelse af den danske 
Kildekalk. Muligvis vil denne tillige kunne give Anledning til 
at forsøge Besvarelsen af et andet dertil knyttet Spørgsmaal, 
nemlig, hvorfra man har taget den Kildekalk, der i saa stor 
Mængde er anvendt i mange af vore ældre Kirkebygninger. 
Afhandlingen maa være ledsaget af den vigtigere Del af det 
undersøgte Materiale. 
For det Classenske Legat. 
AS 
(Pris: 200 Rålr. R. M.). 
Da det i flere Henseender vil være ønskeligt at erholde 
Kundskab om vore her i Landet dyrkede Sædarters chemiske 
Sammensætning, agter Selskabet om muligt at fremkalde en 
Række af herhen hørende Undersøgelser. 
Selskabet udsætter derfor en Præmie af 200 Ødlr. for en 
Afhandling, som indeholder en Række af Analyser af Hoved- 
sorterne af en indenlandsk Kornart (Hvede, Rug, Byg eller Havre). 
